Document ID: /roh_data/filtered/fineweb-2-filterrobots_roh.jsonl.gz/73479

24-11-2020. Oz vein nus priu cumiau da niev vegl auto-cistiarna a Sedrun ch’ei vegniu menaus tier la firma Rosenbauer SA ad Oberglatt. Da leu vegn il viadi a cuntinuar tochen a Leonding sper Linz ell’Austria, ella producziun principala da Rosenbauer. Il vehichel ha prest 30 onns, denton mo paucs kilometers. Quei ei bia memia pauc per dismetter el tier il fier veder. Il cuntrari: cun in refurbishment savein nus guder vinavon dus gronds avantatgs: la construcziun stretga cumprovada sin vias d’uaul ed en gassas (210 cm) ed ina nova tecnologia da stizzar. Auter che la cabina ed il chassis, che vegnan revidi – ei dat pil mument aunc tocca da remplazzament -, vegn tut igl auter remplazzau entras parts novas: la construcziun davos e la pumpa, l’electrica ed electronica. Il resultat vegn ad esser in vehichel quasi niev per ina tiarza dil prezi d’in vehichel niev. Il mars vegn il vehichel puspei menaus anavos en Svizra e leu succeda lu la construcziun fina. Miez zercladur astgein nus lu puspei prender encunter el ed essan gia oz spir tensiun da veser il product finiu.